Tuks spoel oor Ikeys ná agterstand | Netwerk24
Tuks spoel oor Ikeys ná agterstand Deur Cobus Claassen
20 Maart 2017 21:23
Dit het Maandagaand ’n yslike terugvegpoging van die Tukkies geverg om teen die Ikeys seker te maak hulle bly op koers vir ’n tuishalfeindstryd in die Varsitybeker-reeks.Andrew Beerwinkel van Tuks kry ’n teenstander van Ikeys beet in Maandagaand se Varsitybekerwedstryd in Pretoria. Tuks het met 51-23 gewen. Foto: SASPALees ook:Shimlas klop MadibazMaties wen teen IxiasUJ seëvier teen WitsDie Tuks het uiteindelik die besoekers 51-23 afgestof, maar moes eers ’n agterstand van 0-23 uitwis.Twee geel kaarte, wat die Ikeys in die bestek van ’n paar minute in die eerste helfte op die lyf geloop het, het die skaal in Tuks se guns geswaai.In die tyd wat die twee Ikeys – Xaba Kuyenzeka en Cuan Hablutzel – beurte gemaak het op die pienk rusbank, het André Warner en Sibahle Maxwane gaan druk.Toko Maebane, die Tuks-senter, het in die hoekie oorgeduik vir ’n derde drie, terwyl Hablutzel sy verpligte ruskans uitgedien het.Tuks het daarna nooit die momentum prysgegee nie. Die Kapenaars, wat vanjaar nog net twee keer aan die wenkant was, het die tuisspan aanvanklik groot laat skrik.Die Ikeys-haker, Cuan Hablutzel, het vroeg twee keer gaan druk en het toegesien dat sy span 14-0 voor was halfpad deur die eerste helfte.Nyasha Tarusenga (agtsteman) het in die 28ste minuut ’n lugskop met groot vernuf bemeester en afgerond om sy span se voorsprong na 23-0 te rek. Die Tukkies het in daardie stadium vergeefs fase ná fase in die Ikeys se kwartgebied opgestapel.’n ou Kwaal – ’n kombinasie van swak afronding en besluitneming – het Tuks so byna gepootjie.Toe die tuisspan eindelik op dreef kom, het die Ikeys-damwal vinnig meegegee.Die Ikeys kon ook nie ná die omdraaislag weer punte aanteken nie.* Punte:Tukkies 51 (12) Drieë: André Warner (5), Sibahle Maxwane (5, 7), Toko Maebane (5), Strafdrie (5), Strafdrie (5), Tinus de Beer (7). Doelskoppe: De Beer (5), Joshua Stander.Ikeys 23 (23) Drieë: Cuan Hablutzel (5, 5), Nyasha Tarusenga (7). Doelskoppe: Lohan Lubbe (3).
Shimlas klop Madibaz – maar steeds wag naels kou